O'zbekistonda avtomobillar statistikasi: eksport kamaygan, import keskin oshgan

Davlat statistika qo'mitasi ma'lumotlariga ko'ra, 2022 yilning yanvar–mart oylarida 68 905 dona yengil avtomobil ishlab chiqarilgan. Engil avtomobillar ishlab chiqarish hajmi 2021 yilning mos davri bilan solishtirilganda 24 451 taga oshgan.
2022 yilning yanvar–mart oylarida O'zbekiston Ozarbayjon, Tojikiston, Koreya va Livanga 58 dona yengil avtomobil eksport qilgan. Bu ko'rsatkich 2021 yilning mos davri bilan solishtirilganda 8763 taga kamaygan.
2022 yilning yanvar–mart oylarida O'zbekiston 21 ta xorijiy davlatdan qiymati 189,3 million dollarga teng bo'lgan 8508 ta yengil avtomobil import qilgan. Engil avtomobillar importi 2021 yilning mos davri bilan solishtirilganda 5361 taga yoki 2,7 barobarga oshgan.
O'zbekistonga 3 oyda 455 ta elektromobil import qilingan. Elektromobil importi 2021 yilning mos davriga nisbatan 370 taga yoki 5,4 barobarga oshgan.
Avvalroq O'zbekiston asosan qaysi davlatlarga yengil avtomobil eksport qilayotgani aytilgandi.